ILINK มองกำไร 3Q58 ฟื้นตัวตามรายได้พร้อมลุ้นคว้างานอีกเพียบ Q458 แนะซื้อ
ILINK มีมุมมอง Neutral ต่อแนวโน้มไตรมาส 3/58 คาดกำไรสุทธิ 63 ล้านบาท (+31% เทียบช่วงเดียวกันของปีก่อน +9% เทียบไตรมาสก่อนหน้า) เนื่องจากการเติบโตของรายได้ธุรกิจจัดจำหน่ายและธุรกิจเทเลคอม หนุนรายได้รวมกลับมาเติบโต 6%เทียบช่วงเดียวกันของปีก่อน , 13% เทียบไตรมาสก่อนหน้า
15 ต.ค. 2558

บล.โนมูระ พัฒนสิน ระบุในบทวิเคราะห์ (15 ต.ค.) ว่า บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK มีมุมมอง Neutral ต่อแนวโน้มไตรมาส 3/58 คาดกำไรสุทธิ 63 ล้านบาท (+31% เทียบช่วงเดียวกันของปีก่อน +9% เทียบไตรมาสก่อนหน้า) เนื่องจากการเติบโตของรายได้ธุรกิจจัดจำหน่ายและธุรกิจเทเลคอม หนุนรายได้รวมกลับมาเติบโต 6%เทียบช่วงเดียวกันของปีก่อน , 13% เทียบไตรมาสก่อนหน้า
ส่วนในไตรมาส 4/58 คาดกำไรสุทธิใกล้เคียงไตรมาส 3/58 แม้กำไรสุทธิครึ่งหลังปี 58 ไม่เด่น แต่ ILINK มี Catalyst บวกจากโอกาสได้งานโครงการเปลี่ยนสายไฟอากาศเป็นสายไฟใต้ดิน (คาดพ.ย.15 ประมูลโครงการนนทรี), โครงการ Submarine cable เกาะเต่าและเกาะสมุย (คาดประมูล ธ.ค.58/ไตรมาส 1/59) เราคาดว่า ILINK มีโอกาสได้งานโครงการนนทรี และโครงการ Submarine cable เกาะเต่า (คาดเกาะเต่าประมูลก่อน) ในเบื้องต้นเราประเมินราคาเป้าหมายส่วนเพิ่มจาก 2 โครงการนี้ราว 5.00 บาทจาก TP16F ที่ระดับ 22.40 บาท